cyanic-selkie/wikianc huggingface dataset:
Odonymie
Symbolesch Ëmbenennung
Am Kader vum internationale Weltfraendag 2021 gouf vum nationale Fraerot zu Lëtzebuerg d'Aktioun « Affichons l'égalité » an d'Liewe geruff. Tëscht dem 8. an 31. Mäerz goufe provisoresch a symbolesch 183 Stroossen a Plazen uechter Land „ëmgenannt“. Nieft hirem offiziellen Odonym krute s'en zousätzlecht Schëld mat engem Stroossennumm vun enger Fra. Et goung drëm fir verdéngschtvolle Frae méi Visibilitéit ze ginn.
Bei der Aktioun déi zesumme mam Syvicol organiséiert gouf hu 15 Gemenge matgemaach an 133 Frae goufe sou – op d'mannst eng Zäitlaang – geéiert.
Verbreedungswäert vun der Odonymie
Sou wéi all Land, wëllen am Allgemengen och déi grouss Stied verschidde Wäerter vermëttelen. Se kënnen dat och deelweis maachen, well d'Stroossennimm vun de Gemenge bestëmmt ginn. All Stad verdeedegt iwwer seng Stroossennimm d'Bild wéi se sech selwer gesäit; gemenkerhand ënnerstëtzen d'Awunner och dëst Bild vun hirer Stad. Eng reliéis Stad stellt dann haaptsächlech seng Helleg Symboler a reliéis Gebaier an de Virdergrond: rue du Mausolée oder place de la Miséricorde. Eng Stad déi sech avantgardistesch gesäit wat den Urbanismus ugeet, wielt dann z. B. haaptsächlech Nimm vu groussen Architekten. Eng Stad déi op hir kämpferesch a couragéiert Geschicht houfreg ass, nennt Stroossen no engem Zaldot; sou ass Paräis weltwäit - viru London - déi Stad mat de meeschten Odonymme vun Offizéier oder Genereel.
Jee no de Länner weist déi politesch Orientatioun en anert Bild. An England z. B. gëtt absënns Wäert geluecht op d'brittescht Imperium. A Frankräich gëtt et an de meeschte Stied eng Strooss oder eng Plaz déi op d'Republik verweisen. An Amerika gëtt d'Onofhängegkeet héich gehalen, iwwerdeems an Däitschland dacks Referenz gemaach gëtt op Philosophen a Komponisten.
Et ass zimmlech schwiereg fir Perséinlechkeeten ze fannen, deenen hiren Numm iwwer all Landesgrenzen ewechgeholl gëtt fir eng Strooss ze nennen. Ausname sinn Odonymme wéi Mozart, Martin Luther King oder Kennedy.
Et gëtt och eng Rëtsch Kontradiktiounen an den Odonymmen: sou goufen absënns an den 1960er Joren Stroossen an neie Wunngebidder a Stied mat ländlechen Nimm genannt: Stroossen déi nom Neelchesbam, der Weid (rue des Lilas, rue des Saules) oder esouguer no Kanarievulle (rue des Canaris) benannt goufen. Dës Allerweltsnimm sinn einfach z'identifizéieren, si liicht ze verhalen an hu weeder politesch, nach reliéis oder historesch sensibel Wäerter. Am Géigesaz gi se awer keng Informatioun iwwer d'Stad, se si reng fonctionnell.
Kuriéises
Um Belval huet den Odonym vun enger Strooss zäitweileg zu Onstëmmegkeeten tëscht de Gemengenautoritéite vun Esch a Suessem gefouert. Et geet ëm déi Strooss, déi parallel a westlech vun der Porte de France, vun der Avenue du Swing a Richtung Norde bis op d'Héicht vum Boulevard des Lumières verleeft. Nodeems d'Grenz tëscht den zwou Gemengen 2018 geriicht gouf, geet se de laange Wee duerch d'Strooss (no Norde gekuckt, tëscht der Fuerbunn an dem rietsen Trottoir). 2009 hat déi Suessemer Gemeng der Strooss dräi verschidden Odonymme ginn: Rue Louis Armstrong fir de südlechen, Rue Jane Addams fir de mëttleren a Rue Gustave-Eiffel fir den nërdlechen Deel. Am Juni 2016 huet den Escher Gemengerot awer decidéiert, d'Strooss op hirer ganzer Längt "Rue Le-Bataclan" ze nennen, woumat Suessem net d'accord war. Schlussendlech ass ee sech awer eens ginn, just dat ënnescht Stéck ëmzenennen; dat mëttelst an dat iewescht behalen den Numm, dee s'am Ufank kritt haten.
Kleng Uertschafte féiere keng Stroossennimm, ma all Gebai ass numeréiert. Haus Nr 1, oder Haus Nr 3 z. B. um Bill.
Zeitung
Eng Zeitung (méi sielen Zeidonk oder Zeitonk) ass e vervillfältegt Dokument, an deem Informatiounen, Neiegkeeten, Kommentaren a Meenungen iwwer Evenementer aus enger bestëmmter Zäitperiod presentéiert ginn. Dat kënnen Informatiounen aus der Vergaangenheet, mee och iwwer d'Zukunft sinn.
D'Wuert "Zeitung" hat am Däitsche bis an d'18. Joerhonnert just d'Bedeitung vun "Noriicht", wéi dat am Lëtzebuergesche bis an den Ufank vum 20. Joerhonnert mam Wuert "Zeideng", resp. "Zëddeng" de Fall war.
Vill Zeitunge sinn Dageszeitungen (wéi zum Beispill zu Lëtzebuerg d'Tageblatt oder d'Luxemburger Wort), an deenen d'Evenementer vum Dag virdrun an dem Publikatiounsdag presentéiert ginn, oder Wochenzeitungen (wéi zum Beispill d'Lëtzebuerger Land oder woxx), an deem d'Informatiounen aus där Woch an där virdrun oder duerno presentéiert ginn. Déi éischt Dageszeitung, d'Einkommende Zeitungen, gouf 1650 zu Leipzig verëffentlecht an ass sechsmol an der Woch erauskomm.
Eng Zeitung kann universell sinn, dat heescht eng grouss Rei Theemen ofdecken, oder op een Theema spezialiséiert sinn, zum Beispill op Sport oder Kultur. Et entscheet een och tëscht regionalen an iwwerregionalen Zeitungen; déi éischt konzentréieren sech op lokal Neiegkeeten, déi aner op landeswäit oder international Noriichten. Wéinst der Gréisst vum Land sinn Zeitungen zu Lëtzebuerg déi zwee zesummen.
Zeitungen zielen zu de Print- a Massemedien.
Sandviken
Sandviken ass eng Stad an der Provënz Gävleborgs län a Schweden. Et ass de Verwaltungszentrum vun der Gemeng Sandviken.
D'Stad huet 22.965 Awunner (Stand: 2010) an eng Fläch vun zirka 16 km².
Chatonnay
Chatonnay ass eng franséisch Uertschaft a Gemeng am Departement Jura an der Bourgogne-Franche-Comté.
Institut national des langues Luxembourg
Den Institut national des langues Luxembourg (INLL) ass e staatlecht Institut zu Lëtzebuerg, deem seng Haaptaufgab et ass, am Kader vun der Erwuessenebildung Sproochecoursen unzebidden, d'Kompetenze vu senge Apprenanten ze zertifiéieren, spezialiséiert Sproochecoursë fir eenzel Beruffssparten auszeschaffen an unzebidden, an den Enseignement vu Sprooche mat aneren Institutiounen virun z'entwéckelen.
Geographesch Koordinaten
Mat de geographesche Koordinaten (geographesch Breet a geographesch Längt) kann een d'Lag vun engem Punkt op der Äerd bestëmmen. D'Äerd gëtt dobäi an 360 Längtegrade souwéi an 180 Breetegraden opgedeelt. Längtegrade verlafen duerch Nord- a Südpol, Breetegrade parallel zum Equator.
Institut national des langues Luxembourg
E gouf mat engem Gesetz vum 23. Mee 2009 ënner dem Numm Institut national des langues gegrënnt an a senger haiteger Form duerch e Gesetz vum 8. Mäerz 2023 reforméiert an ëmbenannt. En ënnersteet dem Educatiounsministère.
Sandrine Kiberlain
D'Sandrine Kiberlain, gebuer de 25. Februar 1968 zu Boulogne-Billancourt, ass eng franséisch Schauspiilerin a Sängerin.
Geographesch Koordinaten
Geographesch Koordinate ginn dacks am Sexagesimalsystem uginn, d. h. 1 Grad ass ënnerdeelt a sechzeg Minutten, 1 Minutt nees a 60 Sekonnen.
Institut national des langues Luxembourg
D'Haaptgebai ass an deem vun der éischter Europaschoul, um Boulevard de la Foire an der Stad Lëtzebuerg, an et gëtt zwou Annexen, eng um Belval an eng zu Miersch. An engem Schouljoer waren iwwer 13.000 Leit vun enger 130 verschiddenen Nationalitéiten um INLL ageschriwwen an et goufen eng 55.000 Léierstonnen ugebueden.
Sandrine Kiberlain
Si war vun 1998 bis 2008 mam Schauspiller Vincent Lindon bestuet.
Geographesch Koordinaten
Koordinatesystem
D'Gradnetz vun der Äerd ass e geduechte Koordinatesystem op der Äerduewerfläch mat Längten- a Breetekreesser déi sech rechtwénkeleg schneiden. Et gëtt fir d'geographesch Bestëmmung vun enger Plaz benotzt. D'Breetegrade ginn dobäi vum Equator aus gezielt, d'Pole leien bei 90° Nord resp. Süd, d'Längtegrade gi vun engem willkürleche Nullmeridian no Osten an no Weste gezielt bis 180°. D'Festleeë vun de Wénkelen ass deem an der Mathematik gebräichleche Kugelkoordinatesystem entgéintgesat.
Och kënne geographesch Koordinate jee no Land ënnerschiddlech Bezuchssystemer hunn, deenen hir Referenzellipsoiden dem regionale Geoid ugepasst sinn. International gëtt haut meeschtens d'World Geodetic System 1984 (WGS84) gebraucht.
Loftfaart an Nautik
Genee Positiounsdonnéeë sinn an der Loftfaart an an der Nautik erfuerdert. Do gi geographesch Breet a Längt a Grad an Minutten uginn, z. B. Zugspitze Lat = 47° 25' N oder Nord, Lon = 010° 59' E oder Ost.
Vermiessungswiesen
Am Vermiessungswiese sinn cm-Genauegkeete gefrot. Dofir ginn d'Donnéeë vu Bousekonnen net duer, well eng Bousekonn (1″) ongeféier 31 m (Breetangab) resp. 20 m (Längtenangab an Europa) entsprécht. Zanter den 1990er Joren erfollegt an Däitschland eng Ëmstellung op UTM-Koordinaten am ETRS89-System, bezunn op de GRS80-Ellipsoid.
Natierlech, astronomesch, ellipsoidesch, geodetesch Koordinaten
Déi natierlech Koordinaten (astronomesch Breet φ an astronomesch Längt λ) kënnen duerch astronomesch Uertsbestëmmung ermëttelt ginn. Si bezéie sech op déi tatsächlech Loutrichtung um Miesspunkt. Déi ellipsoidesch Koordinaten (B, L – och geodetesch Koordinate genannt) bezéie sech dogéint op d'Normalrichtung vum gebrauchte Referenzellipsoid. D'Differenz vu Loutrichtung an Ellipsoidnormale ass normalerweis méi kleng wéi 10″ a gëtt als Loutofweechung bezeechent. An der Reegel lafe weeder Loutrichtung nach Ellipsoidnormal duerch den Äerdmëttelpunkt.
Bei klenge Genauegkeetsuspréch z. B. bei Kaartenduerstellungen op klenge Moossstief gëtt den Äerdkierper fir Vereinfachung duerch eng Kugel ersat. An dësem Fall entsprieche geographesch Breet a Längt sphäresche Koordinaten. Nëmmen dann ass d'Breet vun de Wénkel am Äerdmëttelpunkt tëscht dem Equator an dem gesichte Punkt.
La Garde (Alpes-de-Haute-Provence)
La Garde ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Johny Hoffmann
De Johny Hoffmann, gebuer den 12. Oktober 1944 a gestuerwen de 7. Februar 2018 war e lëtzebuergesche Foussballspiller.
Tëscht dem 21. Oktober 1964 am 7. Oktober 1972 huet de Johny Hoffmann 33-mol fir déi lëtzebuergesch Foussballnationalekipp gespillt.
Daniel Saul Goldin
Den Daniel Saul Goldin, gebuer den 23. Juli 1940 zu New York City, Bundesstaat New York, USA) war vum 1. Abrëll 1992 bis de 17. November 2001 den néngten a bis haut deen am längsten amtéierenden NASA-Administrateur. Hie gouf vum US-President George H. W. Bush nominéiert.
De Goldin krut 1962 e Bachelor a Maschinnebau vum City College of New York. Am gläiche Joer huet hie seng Carrière am Lewis Research Center vun der NASA zu Cleveland, Ohio ugefaangen an huet un elektreschen Undriffsystemer fir déi bemannte interplanetaresch Raumfaart geschafft.
Intermoselle
Si gouf 1973 als Intermoselle S.à r.l. gegrënnt, an 2005 vun der deemoleger Ciments Luxembourgeois (der haiteger Cimalux), déi scho virdrun d'Majoritéit vun de Parten hat, komplett iwwerholl, soudatt s'elo ënner där hirem Numm weiderexistéiert.
Daniel Saul Goldin
De Goldin hat dann fir e puer Joer d'NASA verlooss an huet fir d'TRW Space and Technology Group zu Redondo Beach, Kalifornien geschafft. Wärend senger 25-järeger Carrière bei TRW gouf de Goldin Vizepresident a General Manager an huet Projete an deenen nei Kommunikatiounssatellitte, Weltraumtechnologien a wëssenschaftlech Instrumenter entworf a gebaut goufen, geleet.
Wéi de Goldin Administrateur vun der NASA gouf, hat hien dat begrënnt mat "Faster, Better, Cheaper"-Konzept, mat deem d'NASA gläichzäiteg d'Käschten erofdrécken an trotzdeem eng grouss Zuel un Raumfaartprojeten duerchféiere konnt. Nom Verloscht vun zwou Marssonde gouf dëst Konzept awer och kritiséiert. A seng Amtszäit falen awer och erfollegräich Projete wéi de Marsroboter Mars Pathfinder, Reparatursmissioune fir den Hubble-Weltraumteleskop an déi International Raumstatioun ISS.
2002 gouf den Asteroid (16529) Dangoldin no him genannt.
Intermoselle
All Joer gi sou ongeféier eng Millioun Tonne Klinker produzéiert. Dee gëtt ë. a. iwwer d'CFL-Linn 6d an d'Zementsfabréck um Monkeler gefouert, an zum Deel och an eng Zementfabréck a Rheinland-Pfalz.
Daniel Saul Goldin
2003 gouf de Goldin als néngte President vun der Boston University ausgewielt. Allerdéngs gouf säi Vertrag een Dag virun Amtsuntrëtt opgehuewen.
Intermoselle
Am Wierk zu Rëmeleng schaffen eng 170 Leit.
Boukelsser Millen
D'Boukelsser Millen (och alt Bockholtzer Millen) ass e Lieu-dit an der Gemeng Géisdref. E läit op enger Héicht vun 251 m (NG-L), laanscht d'Nationalstrooss 27, tëscht der Toodlermillen an der Dierbech.
Jos Kons
De Joseph "Jos" Kons, gebuer de 6. Abrëll 1927 an der Stad Lëtzebuerg a gestuerwen den 21. Juni 1979 zu Nanzeg, war e lëtzebuergeschen Architekt.
Daniel Saul Goldin
De Goldin ass bestuet an huet zwee Meedercher.
Jos Kons
Nodeems de Jos Kons eng Rei Gebaier fir privat an ëffentlech Zwecker gebaut hat, ass hien 1962 vun der Gemeng Lëtzebuerg engagéiert gi fir de Schantje vum Neien Theater ze leeden. E Joer méi spéit krut hien eng definitiv Plaz op der Gemeng, fir sech ëm déi nei Gebaier vun der Stad ze këmmeren. Hien huet dem Pierre Vago assistéiert fir de plan d'aménagement vun der Stad opzestellen. 1970 ass de Kons „architecte-directeur“ vun der Stater Gemeng ginn.
Halonodon luxembourgensis
Halonodon luxembourgensis ass eng ausgestuerwe Fësch-Aart aus der Famill vun de Myriacanthidae.
Vun hir gouf bis ewell just en Zant fonnt. Dëse gouf 1993 an engem Steebroch am Reckingerwald, bei Bruch, am Lëtzebuerger Sandsteen, méi genee der Couche Angulata vum Hettangian, entdeckt. Domat konnt d'Fondstéck op eng Period vu virun 201,6 bis 196,5 Millioune Joer datéiert ginn.
Den Holotyp vun där Aart gëtt an der paleontologescher Sammlung vum Naturmusée ënnert der Nummer BR998 versuergt.
Linda Oe
D'Linda Oe (Oé ??), gebuer den 18. Februar 1987, ass eng lëtzebuergesch Foussballspillerin. Si war eng Spillerin vum FC Minerva Lëntgen a vun der US Bäerdref-Konsdref.
Vun 2008 bis 2009 huet d'Oe fënnefmol an der lëtzebuergescher Dammefoussballnationalekipp gespillt.
Acatlán (Hidalgo)
D'Gemeng Acatlán ass eng mexikanesch Gemeng am Südoste vum Bundesstaat Hidalgo. 2010 hunn do 20 077 Leit gelieft.
An der Gemeng ass de Valle de Tulancingo. Landwirtschaft a Kéisproduktioun (Queso de Tenate) sinn d'Haaptaktivitéiten op ekonomeschem Plang.
Uertschaften
Acatlán besteet aus follgenden Uertschafte respektiv Quartieren (comunidades):
Charlie Sheen
Den Charlie Sheen gebuer als Carlos Irwin Estévez den 3. September 1965 zu New York, ass en US-amerikanesche Schauspiller.
Hie gouf mat Rollen a Filmer wéi Platoon oder Hot Shots!, souwéi an der Sitcom Two and a Half Men bekannt.
CR325
Den CR325 ass e Chemin repris an de Kantone Wolz a Klierf a geet vun Ierpeldeng an nordëstlecher Richtung bis op Klierf.
Millard Fillmore
De Millard Fillmore, gebuer de 7. Januar 1800 zu Moravia, New York, a gestuerwen den 8. Mäerz 1874 zu Buffalo, New York, war vun 1850 bis 1853 den 13. President vun de Vereenegte Staate vun Amerika.
John Paddy Carstairs
Den John Paddy Carstairs, gebuer als John Keys den 11. Mee 1910 zu London a gestuerwen den 12. Dezember 1970 zu Lingston, war en engleschen Auteur, Filmregisseur an Dréibuchauteur.
Iwwer an eriwwer
Iwwer an eriwwer ass e lëtzebuergeschen Documentaire vun der Geneviève Mersch. De franséischen Numm vum Film war Au milieu coule la rivière.
Ëm wat geet et am Film?
Am Film geet et ëm d'Awunner vun Eesbech, vun deenen een Deel op der lëtzebuergescher Säit an een Deel op der däitscher Säit wunnt, a méi speziell ëm den Impakt, deen den Zweete Weltkrich op d'Liewe vun den Awunner hat.
Soss
D'Geneviève Mersch huet d'Dréiaarbechten als "Cauchemar" bezeechent, well hir Interviewpartner op bestëmmte kritesch Froen net wollten äntweren. Si sot: "E puer Leit hunn sech fräiwëlleg an d'Wehrmacht gemellt. Hir Zuel a Motivatioun konnten nach net gekläert ginn."
D'Première vum Film war am Utopolis, zesumme mam Documentaire Call Her Madam vum Paul Lesch.
Iwwer an eriwwer gouf och op der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.
Grofschaft Chiny
D'Grofschaft Chiny war eng Grofschaft, déi am Südweste vun der haiteger Provënz Lëtzebuerg an an Nordweste vum haitegen Departement Meuse louch, e Gebitt, duerch dat d'Semois an d'Kuer derduerchlafen.
Warscheinlech goung s'ervir aus der Grofschaft Ivoix (och nach Yvoy, Ivoy oder Yvois), déi an d'Hänn vum Otto vu Warcq gefall ass. Nodeem 971 Chiny gegrënnt gi war, hu sech dem Otto seng Nofollger no där Buerg genannt.
Wéi de Grof Louis IV. vu Chiny 1226 gestuerwen ass, goung d'Grofschaft Chiny un d'Grofschaf Looz iwwer, well dem Louis seng Duechter Jeanne mam Arnoul IV. vu Looz bestuet war.
D'Koppel huet hire Besëtz ënner hiren zwéi Jonge verdeelt:
Wéi de Louis 1299 gestuerwen ass, huet säin Neveu Arnoul V., dem Jean säi Jong, Chiny geierft, soudatt déi zwou Grofschaften nees a Personalunioun vereenegt waren.
1362 huet de Godefroid II. vun Heinsberg d'Grofschaft dem Arnoul IV. verkaf, dee se sengersäits 1364 dem Wenzel I. vu Lëtzebuerg verkaf huet. D'Gebitt blouf awer ëmmer nieft dem Herzogtum Lëtzebuerg bestoen, gouf also ni voll integréiert, sou datt dat Ganzt nach am spéiden 18. Joerhonnert als Duché de Luxembourg et Comté de Chiny ernimmt gëtt.
Triton (Mound)
Den Triton (och Neptun I) ass mat engem Duerchmiesser vun 2707 Kilometer dee mat Ofstand gréisste Mound vum Planéit Neptun, souwéi de siwentgréisste Mound an de siechzéngtgréisste Kierper am Sonnesystem.
Entdeckung a Benennung
De Mound gouf nom Triton, engem Mieresgott aus der griichescher Mythologie genannt, deen dacks als Jong vum Poseidon bezeechent gëtt. Den Numm gouf eréischt 1880 vum Camille Flammarion an aneren Astronome virgeschloen, allerdéngs gouf den Numm laang Zäit net benotzt. Aus Opzeechnunge vun 1939 kann ee liesen, datt de Mound zwar en Numm hätt, dëse war awer allgemeng net am Gebrauch. An der astronomescher Literatur war ëmmer nëmme vum Mound vum Neptun d'Rieds.
Ëmlafbunn
D'Ëmlafbunn vum nächste bannenzege Mound Proteus ass 237.100 Kilometer vum Tritonorbit ewech, déi vum nächst bannenzege Mound Nereid an der Moyenne 5.159.000 Kilometer. Duerch déi héich Bunnexzentrizitéit kënnt den Nereid dem Triton bis op ongeféier eng Millioun Kilometer méi no.
Den Triton ëmleeft den Neptun a 5 Deeg, 21 Stonnen, 2 Minutten a 40,2 Sekonnen. Dobäi ëmkreest hien de Planéit, anescht wéi déi meescht Mounde vum Sonnesystem retrograd (réckleefeg), dat heescht géint d'Rotatiounsrichtung, wat fir e Mound vun där Gréisst a verhältnesméisseg klenger Distanz zum Zentralkierper héchst aussergewéinlech an am Sonnesystem eenzegaarteg ass.
Den Triton leeft an engem kriteschen Ofstand ëm den Neptun, wouduerch hie staark de Gezäitekräfte vum Gasplanéit ausgesat ass. Well den Triton dem Neptun weider méi no kënnt, kann hien no Berechnunge an 100 Millioune Joer d'Roche-Grenz no banne passéieren an zerrappt ginn, woubäi seng Bestanddeeler e grousst Ranksystem, wéi beim Saturn, forme wäert.
Méiglecherweis ass den Triton en Objet vun der Kuiperceinture, dat vum Neptun duerch d'Gravitatiounswierkung agefaange gouf.
Rotatioun
D'Rotatiounszäit ass d'selwecht wäi d'Ëmlafzäit an den Triton huet domat, wéi den Äerdmound, eng synchron Rotatioun, déi de selwechte réckleefegen Dréisënn vu 5 Deeg, 21 Stonnen, 2 Minutten a 40,2 Sekonnen huet. Seng Rotatiounsachs steet genee vertikal op sengem Bunnplang.
Physikalesch Eegenschaften
Den Triton huet e mëttleren Duerchmiesser vun 2706,8 Kilometer an ass domat mat Ofstand de gréisste Neptunmound. Den Triton huet eleng 99,5 % vun der ganzer Mass, déi den Neptun ëmgëtt, et falen deemno 0,5 % op déi aner 13 Mounden an op de Ranksystem vum Neptun.
Dem Triton seng mëttels Dicht ass 2,05 g/cm3. Hien huet eng héich Albedo vun 0,76, dat heescht, 76 % vum agestraalte Sonneliicht gi reflektéiert. Dat kënnt dohier, well e groussen Deel vu senger Uewerfläch vun Äis bedeckt ass.
Déi déifst gemoossen Temperatur op der Uewerfläch ass 35,6 K oder −237,6 °C, si ass déi déifst jee gemoossen Temperatur vun enger Sond an eisem Sonnesystem.
D'total Fläch huet ronn 23.018.000 Quadratkilometer an entsprécht domat ongeféier der Fläch vun Nordamerika (ouni Grönland).
Atmosphär
D'Uewerflächentemperatur vum Triton ass an der Moyenne déif genuch, fir trotz der klenger Gravitatioun eng Atmosphär festzehalen, déi zu 99 % aus Stéckstoff, 1 % aus Methan an aus klenge Spuere vu Kuelemonoxid besteet. Allerdéngs ass den Drock mat 1,4 – 1,9 Pascal, deen ongeféier 1/70.000 vum Atmosphärendrock op der Äerd entsprécht, ganz geréng. Déi duerch Sonnenastralung entstane Konvektiounsstréim suergen an der dënner Atmosphär dofir, datt Material vun de Geysire vum Triton op der Uewerfläch verdeelt ginn.
Uewerfläch
De Voyager 2 war de 25. August 1989 laanscht den Neptun a seng Mounde geflunn. Dobäi hat si faszinéierend Fotoe vun der Uewerfläch vum Triton op d'Äerd geschéckt. Et hat sech en Netzwierk vu Verwerfungen, un deenen d'Äiskuuscht deforméiert an zerbrach war, gewisen. Nëmme wéineg Aschlagkratere waren ze gesinn. Dat léisst drop schléissen, datt de Mound geologesch aktiv ass, woubäi d'Spuere vun eelere Krateren duerch geologesch oder atmosphäresch Prozesser verwëscht goufen. Grouss Aschlagbecken goufen offensichtlech méi dacks duerch zéiflëssegt Material aus dem Kär opgefëllt.
Iwwerraschend war den Nowäis vun enger Aart „kalem“ Vulkanismus, dat een als Kryovulkanismus (Keelt- oder Äisvulkanismus) bezeechent. Et goufen aktiv Geysire festgestallt, déi e Gemësch aus flëssegem Stéckstoff a matgerapptenen Gestengsstëbs bis an 8 km Héicht ausstoussen. Dës sinn op de Voyager-Fotoe als donkel Wolleke ze gesinn.
Zanter dem Laanschtfluch gouf d'Neptunsystem vun äerdbaséierten Observatioune wéi och mam Hubble-Weltraumteleskop intensiv studéiert.
Joachim Heilbrunn
De Joachim Théodore Alexandre Heilbrunn (och Heilbrun oder Heilbron resp. Heilbronn geschriwwen), gebuer am Joer 1754 a Schlesien, gestuerwen den 10. Oktober 1806 zu Iechternach, war Dokter zu Iechternach.
Am Februar 1779 huet den Heilbrunn sech an der Stad Lëtzebuerg mat der Anna-Maria Hoffman bestuet. Hie war deemools nach Student op der Universitéit vun Tréier, wou hien anscheinend 1787 Professer ginn ass. Den Heilbrunn war Titulaire vun engem Dokteschdiplom vun der Universitéit vu Stroossbuerg, deen den 21. Juli 1792 ausgestallt ginn ass.
Hien ass am Laf vun de 1790er Jore vun Tréier hir op Iechternach komm, wou hie vu 1796 bis 1804 Oekonom vum Biergerhospiz war.
Säi Fils, den Ignatius-Josephus-Johannes Heilbrunn, deen de 16. Juli 1790 zu Tréier op d'Welt komm ass, huet sech op Sylvester 1842 an der Stad Lëtzebuerg mat der Margarethe Pint, der Duechter vun engem Wollwiewer aus der Neierbuerg, bestuet.
Schëld E, 22b
D'Schëlter E,22b an E,22ba sinn Hiwäisschëlter aus dem Lëtzebuerger Code de la Route; et si Virsignaler fir eng Deviatioun unzekënnegen. D'Schëld E,22ba kann och e lokaalt Zil oder den Numm vun enger Strooss uginn.
Originaltext aus dem Code de la Route:
24. Déviation – Les présignaux E,22b et E,22ba, annoncent un itinéraire de déviation.
Ad Astra (Film)
Ad Astra ass en US-amerikanesche Film vum James Gray aus dem Joer 2018.
Ëm wat geet et am Film?
De Roy McBride schafft bei der U.S. Space Command. Hie soll versiche säi Papp den Astronaut H. Clifford McBride erëmzefannen deen an der Géigend vum Neptun spuerlos verschwonnen ass…
Maurice Duchscher
De Maurice Duchscher, gebuer den 2. November 1870 zu Hollerech, a gestuerwen de 27. November 1919 zu Wecker, war e lëtzebuergeschen Ingenieur an Industriellen.
Hie war vun 1915 vun 1915 bis zu sengem Doud Buergermeeschter vun der Gemeng Biwer.
De Maurice Duchscher ass de Brudder vum Max Duchscher.
Leo Müller (Politiker)
De Leo Müller, a verschiddene Quellen och Léon Muller oder Léon Müller genannt, , , gebuer den 10. Mee 1888 an der Stad Lëtzebuerg an och do gestuerwen den 2. Dezember 1959 , war e lëtzebuergesche Journalist, Politiker an Auteur.
Liewen
Hien huet vun 1904 bis 1907 op der Normalschoul fir Schoulmeeschter geléiert. Duerno huet hien zu Meecher-Dénkert, Kierchen, an der Stad Lëtzebuerg, zu Téiteng an zu Keel Schoul gehalen. 1919 huet hien dee Beruff opginn, fir an de Beräich vum Journalismus ze wiesselen.
Vun 1919 bis 1933 huet hien dunn an der Redaktioun vum Luxemburger Wort (Innepolitik) geschafft. Hie war Sekretär vun der Sektioun Lëtzebuerg-Stad vun der Letzeburger Nationalunio'n.
Zesumme mam Drécker Bourg-Bourger huet hien déi rietsradikal Zeitung Luxemburger Volksblatt gegrënnt, vun där de 27. Mee 1933 déi éischt Nummer erauskoum. Den 3. Juli 1933 huet de Leo Müller sech als Chefredakter vun där Zeitung z'erkenne ginn.
1934 huet de Leo Müller d'Nationaldemokratische Heimatbewegung gegrënnt, fir sengen Iddie politesch Ausdrock ze ginn, krut awer net genuch Leit zesummen, fir fir d'Chamberwalen eng Lëscht zesummenzestellen. Bei de Wale vum 6. Juni 1937 awer huet hien, mat der  Nationaldemokratische Bewegung, déi en 1936 gegrënnt huet, am Walbezierk Zentrum zwéi Sëtz an der Chamber kritt, ee fir hie selwer an ee fir den Eugène Schaus. Mat op der Lëscht waren ënner anere véier weider dissident liberal Politiker an de fréiere Premierminister Pierre Prüm. De Leo Müller hat säi Mandat an der Chamber vun 1937 bis 1940.
An der zweeter Hallschent vun den 1930er Joren huet hie staark mat der franséischer Beweegung Croix de feu vum Colonel François de La Rocque, mä virun allem dem Belsch Léon Degrelle sengem Rexisme sympatiséiert. 1936 huet hien den Degrelle zu Klierf getraff.
D'Ideologie vum Müller a senger Zeitung gëtt vum Lucien Blau als national-populistesch beschriwwen: Rekurrent Theeme sinn eng staark, "reng" Natioun, déi vu baussen an duerch Auslänner am Land bedreet wier; de Kampf géint de Parlamentarismus a géint d'Parteien, déi d'Interesse vum "Vollek", vun "deene klenge Leit", iwwerdubbere géifen; fir eng staark "Führer"figur, fir Korporatissem, asw.
Nom däitschen Iwwerfall op Lëtzebuerg huet d'Volksblatt sech fir eng Annexioun Heim ins Reich staark gemaach.
Le Fugeret
Le Fugeret ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Leo Müller (Politiker)
Kuckt och
Nazikollaboratioun zu Lëtzebuerg
Pull (Pëtschent)
Pull (och alt Poul) ass e Lieu-dit um CR322 an der Gemeng Pëtschent, zirka 750 m nord-westlech vum Groesteen (Loftlinn), op enger Héicht vun zirka 480 m (NG-L).
Biesemgënz
Spréch
D'Aen opräisse wéi Ginzescheeken
Bantheville
Bantheville ass eng franséisch Gemeng an der Meuse an der Regioun Grand Est.
D'Uertschaft läit am Dall vum Andon.
Leopold Lahola
De Leopold Lahola, gebuer als Leopold Arje Friedman den 30. Januar 1918 zu Prešov a gestuerwen den 12. Januar 1968 zu Bratislava, war e slowakeschen Auteur, Filmregisseur an Dréibuchauteur.
Chisséria
Chisséria ass eng franséisch Uertschaft a fréier Gemeng am Departement Jura an der Bourgogne-Franche-Comté.
Robert Mond
De Robert Mond, gebuer den 13. Dezember 1927 zu Esch-Uelzecht a gestuerwen de 17. Februar 1985, war e lëtzebuergesche Foussballspiller.
Tëscht dem 13. Mäerz 1949 am 11. November 1959 huet hien an 33 Matcher 3 Goler fir déi lëtzebuergesch Foussballnationalekipp geschoss.
Immendingen
Immendingen ass eng däitsch Gemeng an Uertschaft am Landkrees Tuttlingen a Baden-Württemberg.
Geographie
Immendinge läit am Naturpark Obere Donau. Um Territoire vun der Gemeng sinn déi Plazen, déi "Donauversickerung" genannt ginn a wou d'Donau zäitweis am poröse Buedem vun hirem Bett verschwënnt.
An der Gemeng Immendingen ass den Höwenegg, deen éischte vun enger Rëtsch vu fréiere Vulkaner, "Hegauvulkaner" genannt. Do goufen och Fossile vu prehistoreschen Déieren ausgegruewen.
Immendingen grenzt am Norden un Talheim, am Osten un d'Kreesstad Tuttlingen, am Südosten un Emmingen-Liptingen, am Süden un Engen am Landkrees Konstanz an am Westen un d'Stad Geisingen an d'Stad Bad Dürrheim am Schwarzwald-Baar-Kreis.
Immendingen huet 1971, resp. 1974, mat de fréiere Gemengen Hattingen, Hintschingen, Ippingen, Mauenheim an Zimmern fusionéiert. Haut besteet d'Gemeng aus 22 Dierfer, Lieu-diten, Häff an eenzelenen Haiser.
Um Territoire vun der Gemeng steet d'Buerg Darrendobel an d'Buerg Immendingen.
Wopen
De Wope vun der Gemeng Immendingen weisst e gedeelt Schëld uewen a Sëlwer an e roude Léiw, dee wiisst, ënnen ass e blo a sëlwerech, dräimol gedeelt.
Ekonomie
Immendingen ass eng Garnisounsdstad an eng vun den dräi Plazen, wou d'däitsch-franséisch Brigad hir Kasären huet.
Den Tourismus spillt och eng wichteg Roll.
Verkéier
Immendingen ass e wichtegen Eisenbunnsknuet, wou dräi Linnen zesummekommen: D'Schwarzwaldbahn vun Offenburg op Konstanz, d'Donautalbahn vun Donaueschingen op Ulm an d'Wutachtalbahn déi vun Immendingen aus op Waldshut féiert. Och d'Gäubahn geet iwwer säin Territoire.
Immendinge läit op der Bundesstraße 311 fir op Ulm oder Freiburg.
Coisia
Coisia ass eng franséisch Uertschaft a fréier Gemeng am Departement Jura an der Bourgogne-Franche-Comté.
Wim Wenders
De Wim Wenders, gebuer als Wilhelm Ernst Wenders de 14. August 1945 zu Düsseldorf, ass en däitsche Filmregisseur a Filmkritiker.
Wichteg Filmer vum Wim Wenders sinn Lightning Over Water (1980), an deem hien déi lescht Méint am Liewe vum stierweskranken Nicholas Ray filmesch verschafft huet, an dann Der Himmel über Berlin (1987) an deem zwéin Engelen zu Berlin versiche verschiddene Mënschen ze hëllefen. Grousse Succès bei de Filmkritiker hat hien da mam dramatesche Roadmovie Paris, Texas. Säin Dokumentarfilm Buena Vista Social Club iwwer kubanesch Museker koum souwuel beim Public wéi bei der Kritik gutt un. Mam Film Pina, als Hommage un d'Dänzerin a Choreographin Pina Bausch geduecht, huet hie versicht, dem 3D-Film eng nei Dimensioun ze ginn.
Saint-Pierre (Alpes-de-Haute-Provence)
Saint-Pierre ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Peau d'espion
Peau d'espion ass e franséisch-italieenesch-däitsche Film vum Édouard Molinaro aus dem Joer 1938 no engem Roman vum Jacques Robert.
Ëm wat geet et am Film?
E Schrëftsteller gëtt an e Spionagefall verwéckelt…
Route du Vin (Semi-Marathon)
D'Route du Vin ass e Semi-Marathon, deen all Joer zu Lëtzebuerg op der Musel organiséiert gëtt.
Déi éischt '“Route du Vin” huet den 21. Oktober 1962 stattfonnt. D'Streck goung vu Rëmerschen op Wuermer iwwer eng Distanz vun 20 km, et war also nach kee richtege Semi-Marathon. 29 Leefer hunn deelgeholl. D'Course gouf vum Jean Aniset gewonnen.
Kräizkapell Esch-Sauer
D'Kräizkapell vun Esch-Sauer, och Lochkapell genannt, ass eng kathoulesch Kapell déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.
D'Kapell ass dem hellege Kräiz geweit. Se steet baussent der Uertschaft a südlecher Richtung an der Eschduerferstrooss op enger Héicht vun 330 m (NG-L). Ronderëm d'Kapell ass de Kierfecht ugeluecht. E Kräizwee aus dem 18. Joerhonnert verbënnt d'Duerf mat der Kapell. E fänkt u bei där Plaz wou déi barock Statu vum Jean-Georges Scholtus steet, déi de Johannes Nepomuk duerstellt.
Zanter dem 8. August 1955 steet d'Kapell zesumme mam Kierfecht an der Lannenallee, déi bei den Agank vum Kierfecht féiert, op der Lëscht vun de klasséierte Monumenter.
Gebai
D'Kapell, déi zanter dem 17. Joerhonnert bekannt ass, gouf 1767 nei opgebaut. 1772 huet se eng wichteg Reliquie vum wierkleche Christuskräiz kritt. Iwwer dem Agank ass e Relief dat d'helleg Anna an d'Maria duerstellt.
D'Miwwel bestinn haut aus engem Christus um Kräiz, ëmgi vun den zwéin Déif am spéitgotesche Stil an e puer Statue vum Sculpteur Michel Weiler.
Roger (Film)
Roger  ass en Documentaire vun der Geneviève Mersch aus dem Joer 1996.
Ëm wat geet et am Film?
De Roger ass e geschwätzege jonke Mann, deen um Rand vun der Gesellschaft lieft.
Soss
Der Zeitung Woxx géigeniwwer sot d'Geneviève Mersch: "Beaucoup de choses m'intéressaient chez Roger. Premièrement que ce type puisse faire preuve d'autant de personnalités différentes totalement contradictoires. D'un côté, c'est un s.d.f., à qui il arrive de voler et de mentir, de l'autre il chante superbement. D'un côté, c'est quelqu'un d'extrêmement sympathique, de l'autre il peut quelquefois énormément te taper sur les nerfs."
De Film ass op ville Filmfestivalle gelaf, dorënner zu Lorquin, Oberhausen, Saarbrécken, Augsburg, Berlin an Emden.
Am November 2021 hat de Film e Score vun 8,4 vun 10 Punkten um Filmbewäertungsportal Internet Movie Database, vun am Ganzen 22 Bewäertungen.
Kiwi (Fruucht)
De/D'Kiwi ass eng Fruucht vun den Aarte vun eenzelen Actinidia-Beem: dem Actinidia deliciosa, dem Actinidia chinensis, an och dem Actinidia arguta an dem Actinidia kolomikta.
Kiwibeem kommen ursprénglech aus dem nërdleche China. De Kiwi ass d'national Fruucht vun Neiséiland.
D'Uebst enthält vill Vitaminn C, an aner Vitaminnen (А, В6, В12, С, D, Е, K, ...), Protein, Fruuchtzocker a Mineraler (Eisen, Kalium, Kalzium, Magnesium, Natrium, Zénk). Den Nierwäert vun 100 g läit bei 61 kcal.
2012 huet Italien 384,844 t Kiwie produzéiert (1. Plaz).
Lapoutroie
Lapoutroie ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Walter Chiari
Walter Chiari, gebuer als Walter Annicchiarico den 2. Mäerz 1924 zu Verona a gestuerwen den 20. Dezember 1991 zu Mailand, war en italieenesche Schauspiller.
De Walter Chiari war an iwer 110 Kinos- an TV- Filmer ze gesinn. Hien huet a Filmer vu bekannte Regisseure wéi: Luchino Visconti, Vittorio Cottafavi, Christian-Jaque, Mark Robson, Mario Monicelli a Sergio Corbucci matgespillt.
James Buchanan
Den James Buchanan, Jr., gebuer den 23. Abrëll 1791 zu Mercersburg, Pennsylvania, a gestuerwen den 1. Juni 1868 zu Lancaster, Pennsylvania, war vun 1857 bis 1861 de 15. President vun de Vereenegte Staate vun Amerika. Hie war Member an der Demokratescher Partei.
Raphaël Patorni
De Raphaël Patorni, gebuer als René Raphaël Patorni de 15. Abrëll 1911 zu Paräis a gestuerwen de 27. November 1986 zu Neuilly-sur-Seine, war e franséische Schauspiller.
Herkules-Superkoup
Den Herkules-Superkoup ass e Superkoup an Deel vun der Grousser Mauer. Eigentlech besteet de Superkoup aus zwee Superkéip aus enger südlecher Regioun mam Numm BS 15 an enger nërdlecher Regioun mam Numm BS 16. De Superkoup huet eng Ausdeenung vun 100 Mpc an enger Mass vu 7,6×1015 Sonnemassen.
Galaxiëkéip
BS 15 besteet aus de Galaxiëkéip:
BS 16 besteet aus follgenden Galaxiëkéip:
Aner Galaxiëkéip am Superkoup:
Lunar Orbiter 2
De Lunar Orbiter 2 war déi zweet vu fënnef Moundsonde vum Lunar-Orbiter-Programm vun der US-amerikanescher Weltraumorganisatioun NASA. Mat dem Lunar Orbiter-Programm sollt den Äerdmound fotografesch erfaasst a kartographéiert ginn, fir sou Landeplaze fir d'Moundsonde vum Surveyor-Programm souwéi fir bemannt Moundlandungen ze fannen.
Missioun
De Lunar Orbiter 2 war de 6. November 1966 u Bord vun enger Atlas-Agena D gestart. Nom Erreeche vun der Parkbunn gouf d'Sond duerch d'Zünde vun den Dreifwierker op eng Bunn an Direktioun Mound bruecht. Deen hat si 92,5 Stonnen nom Start erreecht a war an eng staark elliptesch Bunn vun ongeféier 196-mol 1,850 km ageschwenkt. Si war 12° géint d'Ekliptik gebéit. Well déi meescht Landeplaze vun den nächste Sonden an Equatorgéigend geplangt waren, war eng staark Schréi net néideg.
NGC 1705
Den NGC 1705 ass eng irregulär Zwerggalaxis déi ronn 16,6 Millioune Liichtjoer vun eiser Äerd ewech ass. Am Zentrum vum NGC 1705 ass e grousse Stärekoup, dee sech warscheinlech wärend enger Phas vun heftege Stäregebuerten, e sougenannte Starburst, viru 26 bis 31 Millioune Joer geformt huet. Als Studienobjet eegent sech den NGC 1705 besonnesch, well verschidden Astronome mengen, datt d'Zwerggalaxien zu den éischte Stärenusammlungen am fréien Universum gehéieren.
Femmes de personne
Femmes de personne ass e franséische vum Christopher Frank aus dem Joer 1984.
Ëm wat geet et am Film?
De Film erzielt Episoden aus dem Liewe vu véier Fraen déi zesummen op enger Aarbechtsplaz schaffen….
NGC 1705
Den NGC 1705 gouf de 5. Dezember 1834 vum britteschen Astronom John Herschel entdeckt.
Rue Sigefroi
D'Rue Sigefroi ass den Numm vun enger Strooss an der Stater Uewerstad.
Geschicht
D'Strooss ass nom Grof Siegfried I. vu Lëtzebuerg genannt. Si krut hiren Numm eréischt den 29. Dezember 1945. Virdrun huet déi haiteg Rue Jean-Origer esou geheescht, déi dunn zu Éiere vum Jean Origer, deen am KZ Dachau ëmkomm war, ëmbenannt gouf. Virdrun, ënner der däitscher Besatzung (1940 - 1944) housch d'Strooss Fischmarktstraße
Um Plang vum Jean-Pierre Biermann, vun 1907, ass se als Rue Saint-Michel verzeechent.
Verlaf
D'Rue Sigefroi huet hiren Ufank an der Verlängerung vun der Fleeschiergaass, do, wou de Rouscht dru stéisst. Si geet da biergof, iwwer de Fëschmaart bis bei d'Schlassbréck, wou d'Corniche an de Boulevard Victor-Thorn dru stoussen. Déi Säit der Schlassbréck geet et viru mam Clausener Bierg.
Klasséiert Monumenter
Verschidde Gebaier an der Rue Sigefroi stinn op der Lëscht vun de klasséierte Monumenter. Et sinn dat:
MN: Monument National, IS: Inventaire Supplémentaire
Soss
D'Bluttbuch bei der Méchelskierch am Gaart vum Parhaus zielt zu de bemierkenswäerte Beem zu Lëtzebuerg.
D'Gebai vum Staatsrot gouf 1959 op der Plaz vun der Villa Werling opgeriicht.
Um Spaweck
D'Rue Sigefroi an Ons Stad N° 73
Zephyrin Biever
Den Théodore Zephyrin Biever, gebuer de 6. August 1849 um Lampertsbierg (deemools Gemeng Rollengergronn) a gestuerwen de 27. Juli 1915 zu Larnaca op Zypern, war e lëtzebuergeschen Dominikanerpater.
Kandheet a Studien
Den Zephyrin Biever war dat eelst vun de fënnef Kanner vum Theodor Biever an der Elisabeth Hoffalt. Säi jéngste Brudder Albert (1858-1934) gouf Jesuitt a war Grënner vun der Jesuittenuniversitéit vun New Orleans.
No senger Première (1868) am Stater Kolléisch a sengem Studium am Seminaire an der Stad Lëtzebuerg gouf den Zephyrin Biever de 14. August 1872 vum Bëschof Nicolas Adames zum Priister geweit. Duerno war hie Kaploun zu Iechternach (bis 1875).
Éischten Openthalt a Palestina
1874 hat hien zu Lëtzebuerg de Stroossbuerger Jesuittepater Alphonse Ratisbonne (1814-1884) kennegeléiert, vun deem hie sech fir d'Missiounsaktivitéit a Palestina begeeschtere gelooss huet.
Zesumme mam deemolege Kaploun Pierre Boever ass de Biever a Palestina gezunn, wou si de 4. Abrëll 1876 ukoumen. De Biever gouf Member vun der Kongregatioun Notre-Dame de Sion an huet am Institut St-Pierre, enger Beruffsschoul fir Jongen zu Jerusalem enseignéiert, 1879 gouf hien Direkter vun där Schoul.
1879 huet hien eng Rees an d'USA gemaach, wou hie Sue fir d'Missiounsaarbecht am Hellege Land gesammelt huet.
De Ratisbonne hat sech gewënscht, datt de Pater Biever seng Nofolleg an der Missioun a Palestina sollt iwwerhuelen. Déi franséisch Pateren hu sech deem awer nom Doud vum Ratisbonne (1884) widdersat an déi zwéi Lëtzebuerger, de Biever an de Boever, aus der Kongregatioun ausgeschloss. De Jesuitt Boever ass an de Libanon gezunn an de Biever ass zeréck op Lëtzebuerg gaangen, wou e Paschtouer an der Par Léiweng gouf.
Zweeten Openthalt a Palestina
Zwéi Joer duerno (1886) ass hie vu Lëtzebuerg nees op Jerusalem gereest, déi Kéier zesumme mam Joseph Weynandt, e Laiemissionnär vu Kolpech. Zu Jerusalem gouf de Pater Biever an de Klerus vum laténgesche Patriarchat vu Jerusalem opgeholl an huet d'Par Madaba (am haitege Jordanien) betreit, wou vill chrëschtlech Beduinen an der Wüst gelieft hunn. De Biever huet sech de Leit ugepasst an dofir de gréissten Deel vum Joer an engem Zelt gelieft. De Jos Weynandt huet him als Koschter an am Stot gehollef.
Kolonie, Missiounsstatioun an Auberge fir Pilger um Séi Genezareth
Den 2. Februar 1891 koum hien zesumme mam Jos Weynandt zu Tabgha, um Nordufer vum Séi Genezareth un, wou hien am Optrag vum Deutscher Verein vom Heiligen Lande e landwirtschaftleche Betrib opgebaut, deen als Kolonie fir däitsch-kathoulesch Auswanderer geplangt war. De Pater Biever krut déi Charge, well hien d'Sprooch an d'Gebräicher vun de Leit aus der Ëmgéigend kannt huet. Well awer nëmme véier Däitscher sech zu Tabgha installéiert haten, huet hien d'Baurewiese mat Hëllef vun Eenheemeschen ausgebaut. 1898 war de landwirtschaftlechen Deel vun der Siidlung ongeféier 200 Hektar grouss.
Vun 1895 un huet de Pater Biever Schoule fir arabesch Chrëschten aus den Nopeschdierfer an doriwwer eraus ageriicht a sech no an no ëmmer méi op déi Aarbecht konzentréiert.
MSF
Mat der Ofkierzung MSF kënne ënner anerem follgend Begrëffer gemengt sinn:
Zephyrin Biever
Kolonie, Missiounsstatioun an Auberge fir Pilger um Séi Genezareth
Wéi ze gesi war, datt nëmme ganz wéineg däitsch Katholicke sech a Kolonien a Palestina installéiere wollten, huet de Pater Biever zu Tabgha ëm 1893 eng Auberge fir Pilger amenagéiert. Ënner deenen éischte Lëtzebuerger déi do passéiert sinn, war de Bëschof Koppes.
De 26. Oktober 1898 huet de Pater Biever den däitsche Keeser Wëllem II. am Numm vum Deutscher Verein vom Heiligen Lande zu Haifa begréisst a konnt hien iwwerzeegen d'Statioun zu Tabgha finanziell z'ennerstëtzen. Am Mee 1900 konnt de Biever de Karl May zu Tabgha empfänken.
Am Laf vun de Joren huet den Trägerveräin d'Kolonie an d'Auberge zu Tabgha ëmmer méi finanziell lénks leie gelooss, wat zu Konflikte mam Pater Biever gefouert huet. Den 1. Juli 1907 huet hien Tabgha verlooss a gouf Paschtouer an engem Duerf bei Betlehem.
Openthalt op Zypern
1914 gouf de Pater Biever vum Patriarchat vu Jerusalem zum Generalvikar op Zypern genannt, dat well hien ee vun deene wéinege vum Patriarchat war, déi Englesch schwätze konnten. Kuerz duerno, de 27. Juli 1915 ass hien op Zypern gestuerwen. Hie gouf um kathoulesche Kierfecht zu Nikosia begruewen.
Tabgha nom Pater Biever sengem Doud
1936 goufen, net wäit vun Tabgha ewech, kënschtleresch wäertvoll Mosaicker tëscht den Iwwerreschter vun enger byzantinischer Kierch aus dem 5. Joerhonnert n. Chr. fräigeluecht.
1939 hu Benediktiner vum Bierg Zion e klengt Klouschter op der Propriétéit zu Tabgha gegrënnt.
1948 koum d'Auberge zu Tabgha an de Besëtz vun den Israeli an d'Benediktinerpateren hu missen d'Plaz verloossen. 1949 gouf d'Auberge als israeelesch Jugendherberg amenagéiert.
2002 gouf en neit Pilgerhaus zu Tabgha ageweit.
Le fou du labo 4
Le fou du labo 4 ass e franséische Film vum Jacques Besnard aus dem Joer 1967 no engem Roman vum René Cambon.
Saint-Julien-du-Verdon
Saint-Julien-du-Verdon ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Jacques Sernas
De Jacques Sernas, gebuer den 30. Juli 1925 zu Kaunas a Litauen a gestuerwen den 3. Juli 2015 zu Roum, war e franséisch-litauesche Schauspiller dee seng Carrière haaptsächlech an Italien an a Frankräich gemaach huet.
Cornod
Cornod ass eng franséisch Uertschaft a Gemeng am Departement Jura an der Bourgogne-Franche-Comté.
Jacques Sernas
Nom Doud vu sengem Papp am Joer 1926 ass hie mat senger Mamm op Paräis geplënnert.Am zweete Weltkrich war hien an der Resistenz. Hie gouf vun den Nazie verhaft an ass am KZ Buchenwald internéiert ginn.
Vun 1947 un, war hien an enger 100 Filmer ze gesinn dorënner ganz vill B-Filmer. Hie krut awer och Rollen a Filmer vu grousse Regisseure wéi Robert Wise, Federico Fellini, Nicholas Ray, Alberto Lattuada a Liliana Cavani.
Wolgograd
Wolgograd (Волгоград, bis 1925 Zarizyn (Царицын), vun 1925 bis 1961 Stalingrad (Сталинград)) ass d'Haaptstad vun der Oblast Wolgograd a Russland. Si läit um westlechen Uwänner vun der Wolga, eng 1000 km südëstlech Vu Moskau. Si huet eng gutt Millioun Awunner (Stand 2016), an ass eng wichteg Verkéiersdréischeif an e wichtegen Industriezentrum.
Am Zweete Weltkrich war s'am Wanter 1942/43 d'Plaz vun der mäerderescher Schluecht vu Stalingrad, bei där se bal ganz zerstéiert gouf, mä bei där och déi däitsch 6. Arméi vernicht gouf, wat dacks als Unfank vum Enn vun Nazidäitschland gesi gëtt.
The World Is Not Enough
The World Is Not Enough ass en US-amerikanesch-britteschen James Bond-Film vum Regisseur Michael Apted aus dem Joer 1999 no de Personnagë vum Ian Fleming.
De Film hat e Budget vun 135 Milliounen US-Dollar an hat weltwäit eng Recette vu bal 390 Milliounen US-Dollar.
Ëm wat geet et am Film?
De Robert King (David Calder) gëtt a sengem Büro mat enger Bomm ermuert. Well och dem King senger Duechter (Sophie Marceau) hiert Liewen a Gefor ass, soll den James Bond (Pierce Brosnan) si beschützen...
Le bon plaisir (Film)
Le bon plaisir ass e franséische Film vum Francis Girod aus dem Joer 1984 nom Roman mam selwechten Numm vun der Françoise Giroud.
Jean Kandel
De Jean (Jang) Kandel gebuer den 8. Juli 1948 zu Lëtzebuerg ass e lëtzebuergesche Liddersammler, Lidderschreiwer an Arrangeur, fréiere Geschäftsmann, Vendeur a Bankbeamten.
Palomar 5
De Palomar 5 (kuerz: Pal 5) ass e Kugelstärekoup am Stärebild Serpens. De Pal 5 gouf am Joer 1950 vum Walter Baade entdeckt an 1955 vum Albert George Wilson zeréckentdeckt. Hie gehéiert mat ongeféier 5.000 Sonnemassen zu de massenäermste bekannte Kugelstärekéip.
De Palomar 5 ass ronn 75.700 Liichtjoer vun eis ewech. Hie kreest zanter zirka 10 Milliarde Joer ëm d'Mëllechstrooss. Wärend en ettleche Passagen duerch de Mëllechstroosseplang huet de Pal 5 no an no Deeler vu senger Matière un d'Mëllechstrooss verluer. En Deel vun der erausgerappter Matière hat zwéin, ronn 15.000 Liichtjoer laang Gezäitenäerm gebilt, déi och als Palomar-5-Stärestroum bezeechent ginn. De Stärestroum beweegt sech mat Pal 5 ëm d'Mëllechstrooss an huet haaptsächlech massenaarm Stären. Am Ganzen huet de Pal 5 bis elo ronn 50.000 Sonnemasse verluer.
An 110 Millioune Joer wäert sech de Pal 5 nees duerch d'Mëllechstrooss beweegen an an engem Ofstand vun 23.000 Liichtjoer zum Zentrum an e stäreräicht Areal antrieden. Do wäert e warscheinlech da vollstänneg vun der Mëllechstrooss opgeholl ginn.
Dramelay
Dramelay ass eng franséisch Uertschaft a Gemeng am Departement Jura an der Bourgogne-Franche-Comté.